อ่านมาจาก TripAdvisor คะแนนนิยมดีเชียว ไปครั้งแรก ตอนเที่ยง คนเยอะมากทั้งไทยและต่างชาติ ต้องถอยก่อน เดี๋ยวไปทำงานต่อไม่ทัน
จนได้ลองทานครั้งแรก สั่งก๋วยเตี๋ยวไก่ ตามโต๊ะข้างๆ มาเต็ม เยอะมาก ทั้งไก่ตุ๋น และไข่ต้ม น้ำซุปรสชาติกลมกล่อม พริกป่นเผ็ดดี ทานแทบไม่หมด 
ร้านนี้ ไปถึง ต้องไปสั่งอาหารก่อนน่ะค่ะ เค้ามีอาหารจานเดียว คือ ผัดไท ก๋วยเตี๋ยวไก่ ก๋วยเตี๋ยวเนื้อ ข้าวผัดปู กะเพราไก่ หรือ เนื้อ ลูกชิ้นปิ้ง และอื่นๆ จำไม่ได้แระ อ้อ ไม่มีเมนูหมูน่ะค่ะ

สั่งเสร็จ น้ำดื่ม อุปกรณ์ช้อนซ่อม น้ำซุป บริการตัวเอง แล้วรอ ร้านเรียก อย่าไปเร่งเค้าน่ะ เค้าทำตามคิว

ครั้งที่สอง สั่งผัดไท ถึงบางอ้อ ทำไมถึงดังหนักหนา ผัดไทเส้นนุ่มๆ ไม่มันเลย รสชาติ แบบไม่ต้องปรุง แต่เติมพริกป่นผัดของเด็ดเพิ่ม อร่อยมาก

รอบต่อไป ลองสั่ง ก๋วยเตี๋ยวเนื้อ  และกะเพราเนื้อ อร่อยมาก เยอะมาก และ ราคา ทุกอย่าง 50 บาท มันคุ้มค่าการรอคอยมากเลย แนะนำเลยค่ะ